
	STEAGUL COMUNEI VULCANA-BĂI

Steagul comunei Vulcana-Băi are formă dreptunghiulară. Lățimea steagului este egală cu 2/3 din lungimea acestuia.
Dimensiunile:

L – lungimea steagului 

l – lățimea steagului 2/3L
Culorile:

a) prima parte, începând de la lance, reprezentând 1/3L, simbolizează drapelul României, având culorile dispuse, în fâșii egale, în ordinea următoare începând de sus: albastru cobalt, galben crom, roșu vermion; drapelul României este așezat la lance pentru a evidenția faptul că orice colectivitate locală are la bază acest simbol național;

b)  cea de-a doua parte, reprezentând 2/3L, pe fond alb, împărțit în trei și mărginit pe contur, de linii de culoare albastră; la intersecția celor trei linii de culoare albastră din interiorul părții albe a drapelului, este stema comunei Vulcana-Băi, marcând unitatea celor trei cartiere albe delimitate simbolic prin linii de culoare albastră, aceste câmpuri având semnificația celor trei sate componente ale comunei Vulcana-Băi, respectiv: Vulcana-Băi, Nicolaești și Vulcana de Sus. În fiecare din aceste cartiere se inserează semnul „(”, care simbolizează că cetățenii fiecărui sat sunt eminamente de religie ortodoxă, trăind în deplină armonie cu ceilalți cetățeni care aparțin oricăror alte culte religioase recunoscute în România, mărimea cartierelor și a crucilor având semnificația faptului că numărul locuitorilor celor două sate, Vulcana-Băi și Vulcana de sus, este mai mare și aproape egal între ele, iar cel al satului Nicolaești este mai mic. Culoarea albastră a crucilor are simbolul a tot ce este legat de spiritualitate: „Albastrul, simbolul adevărului și al veșniciei lui Dumnezeu, căci ceea ce este adevărat este veșnic, va rămâne întotdeauna simbolul nemuririi omenești”. Totodată, albastrul, simbolizează și existența la nivelul comunei Vulcana-Băi a apelor minerale sulfuroase, pentru cură internă, și a celor iodate, pentru cură externă.

Deasupra stemei comunei Vulcana-Băi, pe o panglică de culoare albastră, se înscrie NIHIL SINE DEO, cu litere de culoare aurie.

Steagul poate fi confecționat și prin utilizarea de franjuri de culoare aurie, pe cele trei laturi ale sale.


Anexa nr. 2

La PCHL nr. 20/2022

SAU MODELUL ACESTA cu preluare unor descrieri de mai sus, iar NIHIL SINE DEO să fie scris pe o eșarfă tricoloră, de genul celei de la stema municipiului București, deasupra cercului cu COMUNA VULCANA-BĂI. Totodată cercurile concentrice să fie tot de culoare albastră pe steag!

	






1

